title: Middle-earth: Shadow of Mordor
text: Middle-earth: Shadow of Mordor a zo ur c'hoari ober-avantur en ur bed digor e bed ijinet Tolkien. Savet eo bet ar c'hoari gant Monolith Productions hag embannet eo bet gant Warner Bros. Interactive Entertainment. Kemennet e oa en un doare ofisiel e miz Du 2013, hag embannet war Microsoft Windows, PlayStation 4, hag Xbox One e miz Gwengolo 2014 a-raok bezañ adembannet war PlayStation 3 hag Xbox 360 e miz Du 2014.
  
  Istor 
  Kregiñ a ra an istor etre darvoudoù an Hobbit ha re Aotrou ar Gwalennoù. 
  Talion, ur c'habiten eus Gondor, a zo staliet en ur warnizon el lec'h ma vo savet Dor zu ar Mordor diwezhatoc'h. Taget eo ar warnizon gant orked Sauron en o fenn tri c'habiten Númenórean du : Morzhol Sauron (gant mouezh John DiMaggio), Tour Sauron (gant mouezh J. B. Blanc), hag unan eus letananted galloudusañ Mordor, Dorn du Sauron (gant mouezh Nolan North). Talion, e wreg Loreth (Laura Bailey), hag e vab Dirhael a zo seizet hag aberzhet en ul lid gant Dorn du Sauron a-benn dasorc'hiñ an Aotrou Elf Celebrimbor. 
  Al lid a dro da vat ha Celebrimbor (erru divemor goude bezañ bet ur spes e-pad kantvedoù) a zeu en-dro met e korf Talion emañ. Setu perak ne varv ket an haroz gant e familh. Talion ha Celebrimbor a grog neuze gant hent ar veñjañs evit diouennañ muntrerien ar familh.
  
  Heuliad 
  Un eil lodenn eus ar c'hoari anvet Middle-earth : Shadow of War zo bet embannet d'an 22 a viz Eost 2017. 
  
  C'hoarioù video savet er Stadoù Unanet
  C'hoarioù video 2014
  C'hoarioù video
  Douar ar C'hreiz